4. Eesmärk on hoida töötus vahemikus 5-10 protsenti. Töötuse langusel alla viie protsendi tuleks vähendada riiklikke investeeringuid ja suurendada eelarve ülejääki ning kui tööpuudus on suurem, siis vastupidi. Tähtis on, et ei jälgitaks mitte ainult  majanduskasvu, vaid tööpuudust, jooksva konto seisu ja eelarve tasakaalu ning et hinnang majanduse seisule antaks vähemalt neid nelja näitajat analüüsides. Muidu on nii, et kiitsime ennast kogu aeg oma majanduskasvu pärast ning unustasime ära teised näitajad. Praegu vaatame peamiselt eelarve defitsiiti ja natuke kasvu ja oleme jälle tublid. Meil ongi olnud kogu aeg nii, et kaks näitajat neljast on olnud head ja nii olemegi ise ennast nende näitajate eest kiitnud ning tegelenud enesepettusega.